Race of Champions

Denne artikkelen er om det nåværende Race of Champions. For det tidligere løpet med samme navn, se Race of Champions (Brands Hatch).

 
Race of Champions er en årlig bilsportsfestival som arrangeres på slutten av hvert år, med noen av verdens beste førere fra racing og rally som deltakere. Det er den eneste konkurransen i verden hvor stjerner fra Formel 1, Rally-VM, NASCAR og andre motorsportsklasser konkurrerer mot hverandre i identiske biler.

Det ble startet i 1988 av den tidligere rallyføreren Michèle Mouton og Fredrik Johnsson. De første årene var underlaget grus og deltagerne besto for det meste av rallyførere, men siden 2004 er konkurransene arrangert på asfalterte baner inne på arenaer, og deltagerne består av både rally- og racerførere, samt en del motorsykkelførere.

Konkurransen er lagt opp som de fleste lagsporters mesterskap, med først gruppespill og deretter utslagning. I hvert heat konkurrerer to førere mot hverandre i hver sin fil. Filene krysser siden hverandre ved hjelp av ei bru, slik at den føreren som startet i ytre fil kjører sin andre runde i indre fil.

Føreren som vinner Race of Champions blir kåret til Champion of Champions. Dagen før den individuelle konkurransen kjøres også Nations Cup, hvor to førere (tidligere tre), som oftest fra samme land, konkurrerer sammen. Ytterligere ett innslag er Legends Cup, hvor førere som har avsluttet sine aktive karrierer konkurrerer.

Tidligere vinnere

Eksterne lenker 
 

Bilsport